ΓΡΑΠΤΗ ΕΡΩΤΗΣΗ E-2563/02

υποβολή: Anna Karamanou (PSE) προς το Συμβούλιο

(16 Σεπτεμβρίου 2002)

Θέμα: Γυναίκες στα Μαύρα — 7η Επέτειος σφαγής Σρεμπρένιτσας

Σύμφωνα με την οργάνωση Γυναίκες στα Μαύρα, η κυβέρνηση της Σερβο-βοσνιακής Οντότητας, εμπόδισε την αντιπροσωπεία της οργάνωσης να μεταβεί στην Σρεμπρένιτσα για να συμμετάσχει στην τελετή για στην 7η επέτειο της σφαγής της Σρεμπρένιτσας, στις 11 Ιουλίου 2002, και να αποτίσουν φόρο τιμής στα θύματα αυτής της σφαγής. Επιπλέον, παρά το γεγονός ότι η Δύναμη Σταθεροποίησης (Stabilization Forces, SFOR) είχε δώσει την άδεια και τηνπόσχεσή της να συνοδεύσει τα λεωφορεία δεν τήρησε το λόγο της, με αποτέλεσμα οι ειρηνήστριες 16 οργανώσεων από Σερβία και Μαυροβούνιο να μην μπορούν να παραστούν στην επέτειο.

Τι μέτρα προτίθεται να λάβει το Συμβούλιο ώστε ναποχρεωθούν οι κυβερνήσεις της Νέας Γιουγκοσλαβίας και της Σερβο-βοσνιακής Οντότητας (Republic Srpska) όπως και η Δύναμη Σταθεροποίησης (SFOR) να σεβαστούν το δικαίωμα των γυναικών να παραστούν σε μελλοντικές παρόμοιες εκδηλώσεις και να μην εμποδίζουν την ελεύθερη μετακίνηση ανθρώπων λόγω πολιτικών σκοπιμοτήτων. Επιπλέον, σε ποιες ενέργειες θα προβεί η Επιτροπή ώστε να σταματήσουν τα σοβινιστικά στοιχεία της Σερβο-βοσνιακής οντότητας, ναπονομεύουν την ειρηνική συμβίωση στην Βοσνία — Ερζεγοβίνη·

Απάντηση

(3 Μαρτίου 2003)

Η Αποστολή των Ηνωμένων Εθνών στη Βοσνία Ερζεγοβίνη και το γραφείο του Ύπατου Εκπροσώπου επιβεβαιώνουν ότι στις 11 Ιουλίου 2002 η αστυνομία της Δημοκρατίας των Σερβοβοσνίων (ΔΣΒ) εμπόδισε την αντιπροσωπεία της σερβικής ΜΚΟ Γυναίκες στα μαύρα να μεταβεί στη Σρεμπρένιτσα /Potocari προκειμένου να παραστεί στην τελετή για την 7η επέτειο της σφαγής στη Σρεμπρένιτσα στις 11 Ιουλίου 2002. Η αστυνομία της Δημοκρατίας των Σερβοβοσνίων εμπόδισε εξάλλου την είσοδο στη ΔΣΒ τηλεοπτικού συνεργείου της Federation TV το οποίο μετέβαινε στη Σρεμπρένιτσα/Potocari προκειμένου να προετοιμάσει ζωντανή αναμετάδοση της τελετής.

Στη συνέχεια η Αποστολή των Ηνωμένων Εθνών στη Βοσνία Ερζεγοβίνη επιβεβαίωσε ότι οι Γυναίκες στα μαύρα έχασαν την προθεσμία έγκρισης της αδείας προκειμένου να συμμετάσχουν στην τελετή και συνεπώς δεν τους επιτράπηκε να ταξιδεύσουν στη Σρεμπρένιτσα/Potocari. Το συνεργείο της Federation TV επίσης δεν είχε έγκυρη διαπίστευση. Η Αποστολή των Ηνωμένων Εθνών στη Βοσνία Ερζεγοβίνη και η Δύναμη Σταθεροποίησης (SFOR) εκτιμούν ότι το Υπουργείο Εσωτερικών της ΔΣΒ και οι 1 500 αστυνομικοί που συμμετείχαν στην επιχείρηση ασφαλείας συμπεριφέρθηκαν σωστά.

Οι προαναφερόμενες περιπτώσεις φέρονται ως οι μοναδικές δύο εξαιρέσεις. Πέραν αυτών, όλες οι συμμετέχουσες οργανώσεις και οιπόλοιποι 150 ανταποκριτές των μέσων ενημέρωσης που είχαν ακολουθήσει τις δέουσες διαδικασίες εγγραφής ή διαπίστευσης μπόρεσαν να συμμετάσχουν ή να καλύψουν την επέτειο της Σρεμπρένιτσα/Potocari χωρίς κανένα περιορισμό.

Βάσει των στοιχείων αυτών, το Συμβούλιο πιστεύει ότι δεν απαιτείται περαιτέρω δράση επί του παρόντος, δεδομένου ότι έκτοτε η ελευθερία κινήσεως των Γυναικών στα μαύρα αποκαταστάθηκε στο φυσιολογικό επίπεδο. Το Συμβούλιο, όπως και η διεθνής κοινότητα, εκφράζει τη λύπη του για ό,τι συνέβη στις Γυναίκες στα μαύρα στις 11 Ιουλίου 2002 στη Βοσνία Ερζεγοβίνη. Το μήνυμά τους περί της αλληλεγγύης μεταξύ γυναικών όλων των εθνοτήτων θα είχε προσθέσει σημαντική διάσταση στην τελετή.

Το Συμβούλιο παραπέμπει στην Επιτροπή όσον αφορά το τμήμα της ερώτησης που εμπίπτει στην αρμοδιότητά της.